বান্দারবান, ২৫ জুন : বান্দরবানের লামা উপজেলার ফাইতং এলাকায় বন্য হাতির তাণ্ডবে পাঁচটি কাঁচা ঘরবাড়ি বিধ্বস্থ ও তিনজন আহত হয়েছে।    শুক্রবার গভীর রাতে ১২টার দিকে এই ঘটনা ঘটে।    স্থানীয় সূত্র জানায়, রাতে ১০/১২টি বন্যহাতির পাল ফাইতং এলাকার লোকালয়ে হানা দিয়ে পাঁচটি কাচা ঘরবাড়ি  ও জমির ফসল গুড়িয়ে দিয়েছে। বন্য হাতির আক্রমনে আহত হয় ঐ এলাকার বাছা মিয়া (৫২), আবদুর রহমান (৩২) ও নুর হোসেন (২৫)। এদের মধ্যে আশংকা জনক অবস্থায় বাছা মিয়াকে চট্রগ্রাম মেডিক্যাল কলেজ হাসপাতালে ভর্তি করা হয়েছে।    বর্তমানে ফাইতং এলাকায় হাতি আতংক দেখা দিয়েছে। লোকজন আতংকে রাতে ঘরবাড়ি ছেড়ে অন্যজায়গায় আশ্রয় নেয়।    গত এক বছরে লামা উপজেলা ফাসিয়া খালী ও ফাইতং এলকায় বন্যহাতির অক্রমনে শিশু মহিলাসহ নয়জন নিহত হয়েছে। খাদ্যসংকট ও বাসস্থান কমে যাওয়ায় গত সাত/আট বছর ধরে ঐ এলাকায় বন্যহাতির উপদ্রপ বেড়েছে বলে  জানিয়েছেন স্থানীরা।    বার্তা২৪ ডটনেট/এটি